Nakke nisali ri Universitas Andalas siagang Universitas Riau ri wattuna adattara kale kale ri seleksi antama ri perguruan longga'ka. Nakke nisali ri program studi ilmu komunikasi, kulle rikana anne jurusan ku idam-idamkan rioloa, nakke merasa anne jurusanga cocoki ri minat siagang bakatku. Awala'na kuringa kurasa wattuna nisali, kuringana anjo biasa-biasaji, tenaja sanggena kala'biang kamanjo. Nasaba' nakke anjari sadar diri. nilaiku pas-pasangi, ri wattuna SMA nakke kuttu-kuttuang. Anjari kullei ritebak nakke risali. Onjong nake appile anjo jurusan jai tau ngai anjari jai siswa lainga andattara rinjo. Nakke anjari tena napeduli, ri nakke, jurusan anjo tujuan utamayya allanjut ri perguruan malongga'ka. Nasaba' nakke tauna kuttu anyyorong, appilajara' ri luara' kemampuanna otakku, kecuali punna tappaksa.


Carita na niak sekre bangngi, nakke lembur ka, carita na alone in the dark, eh in the office (maklum mamiki, tau beru lette ri kantorok beru, jari sok rajin rong hahaha), nakke mami kaleng kaleng ku siagan tau ajaga ya rinjo sanging stand by ri pos jaga ri muko na kantorok ka. Nakke ku ukrangi sikali sekre jam niak mi ri tatte 4.15 WITA anjo alloa, nakke ku putus kan mi tinro ri sofa labbu niaka ri ruang tamu na. Anne ruang tamu aa ni hubungkangi siagang sekre pintu lompo mae ri ruang tengah, antu punna ni bukka ki ak sakra lompo “krieeet”. Nah wattu ku tinro tinro ri sofa na, nakke ku cini anjo pa jaga ya ri pos ka, nampa nakke santai ma ku bolik ulung ku sambil tinro sikedde sebelumna subuh.


Nakke arrantau ri Surabaya rinni tallu bulang lalu sanggena kammanne tena nia' se're kerabat, pammanakang siagang kenalan pun tena nia'. Antekamma nakke kulle neka' panngaukang anne. Anne anjari pappilajarang berharga siagang kammanne nakke anjamama ri salah se're resto ri Surabaya. Nia' pirangna tips kullei rilakukan. Makase're, anjo taua harusu'ki aga tujuang taua battu rinni punna ero' anjama rinni allamara panjamang sanjai mungkin. Makarua wajikki patambaang wawasan tentang lakemae anne. Maka tallu pakei wattuta mabaji'. Makaappa', a'lolek siagang taua ri rinjo daerahyya. Makalima, wajikki a'rang napasua, pore lalangna angalle keputusan. Makaannang anjama cara'de. Makapitu a'matu-matu hpa nasaba' jai saweang rinjo. Maka sagang tuju ammali sesuai kaparalluang teai ri eroki. Maka salapang motivasi kalennu allakukang hal-hal makabaji'ka


Ki putuskan mi hubungan ta, niak sekre agang ku nakke nginrang RP 500.00 mae ri nakke ri taung 2007, jumlah na memang jai anjo punna mae ri nakke anjo wattua. Iyaa janji erok na lunasi lekba na gajian. Mingka lekba na gajian sekre ulang, rua ulang, iyaa tak lekbak ki na bayara bayarak anjo, padahal nakke kodong sannak tong ku butuhkang na anjo doek ka. Wattu na jelasak mae ri nakke kana iyaa memang tena nak niat na erok na bayarak ki , nakke ku putuskan mi ku blokir battu ri kontak na telepon ku atokah medsos ku. Salah sekre na agang ku kutaknang ngapa ku parek kamma anjo nah nakke korban na.


Akkarena ri sungai na je'ne ri sungai ri kira na gaukang Fio ka erokki na obati rasa mall na ri je'ne. Ka erokki na obati rasa malla na ri je'ne ka erokki na pala'nya' anjo rasa malla na ka tena selama na erok malla ri je'ne. Tapi na wattu na terjung ri sungai Fio panik mi nampa tallang mi naung ri rawa na sungai ya. Siapa agang na akkarena siagang Fio na ciniki Fio tallang ri sungai anjomi erokki ngaseng na tolong Fio. Tapi sayang na, anjo sungai a tallang dudui anjari agang na ngaseng tena kulle na angkat kalenna Fio naik ri rateanna sungai ya.


Nakke ku cinik wattu ku video call na pakei seragam polisi, battu rinjo mi nakke asumsi ku kana iya teai ji polisi gadungan mingka memang tawwa na polisi tojeng. Iyaa niat na bedeng serius ki mae ri nakke nampa nakke ku tarima. Iyaa na kana punna minggu depan erok kii battu mae ri kota ku antu na bawa ka rua rua na anak na siagang tau toang na erok silaturahmi. Battu na ri kata kata na siagang nasehat na iyaa na tunjukkangi kana iyaa memang polisi antu agamis , bajik, bijaksana, sopan siagang ramah. Anne foto fotona. Ri rampik na anjo punna nalipongi siagang video vall ki iyaa biasa tonga na talipong siagang video call seks. Lalang ati ku nakke niak sakring battalak mingka terpaksa nakke ku turutti ji erok na.


Baribbasak baribbasak na inji wattu na mi tau Tiongkok ka antu jambang nampa hobi na iyaa antu tai na tena na siram ki. Astragfirullah!! Jari punna nakke mae ri toilet ka pagi pagi kamma anjo nakke pasti kulle ku cini tai antu ak tumpuka. Bahkan biasa anjo tai na tena ri lubang na toilet ka. Kadang niak ri lantai. Nakke bingung nga kah jelasak jelasak lobang na toilet ka rinjo, ngapa na kulle tai na mae assuluk battu rinjo? Tekamma coba modelek na jambang? Gila anjo sannak mo parah na nahh! Nakke lekba ma anjama rinjo 3 taung nampa kelakuan na iyaa kamma kamma ji anjo.


Ri ruang UGD RSUD Cicalengka, ri rampi' kanan na rampi' kiri na Faizal niak tommi agang na anjari pasien keracunan ballo sikammai, ka le'ba ki ngaseng pesta ballo ri balla na faisal. Le'ba anjo keracunan ballo ngaseng mi, ka na campuru ki ballo na siagang obat campurang. Anjomi a'pare malla ki Faisal, ka agang na rampi' kanan na rampi' kiri na sekarat mi, malla tommi Faisal tena na kulle salama' battu ri keracunan ballo na. Berdoa jai ji wattu na ri periksa ri dottoro ka anjo wattua. Na cini langsungi agang-agang na tena na salama' se're-se're ri ruang IGD a, Faisal sanna ta'polong na nyawa na na janji tommi ri kalen na punna salama' ki erok mi ammari angnginung ballo oplosang.


Ri wattuna erok ammalli motorok, tenapa ku isseng kana motorok apa erok ku balli, niaka ri pikkirangku iami antu haruska ammali motorok lompoa bagasina akkullea loe na alle barang-barang. Lekbaki anjo mulaima akboya info motorok apa luarak bagasina, irit ri bensing, modelna gammarak siagang harga sesuai mae ri kamampuangku. Kebetulang nakke ri wattua lekbak anjama ri sala sekre perusahaang multi nasional ri bidang otomotif motor, jari loe ku isseng akkulle ku bandingkang tera bajik siagang cocok ku balli.
Kajariangna ku putuskanmi untuk ammalli motor metik siagang bagasina luarak sesuai ku ngaia, kemudiang mulaima accelengang setiap bulang untuk akkulle ammalle kontang motorok la ku pakea naik naung mangkasarak akboya dalle.


Sallomi ammoli’-moli’ doek, nampai anne Siswoto kulle naik undiangna, guppai 5 juta ri Grand Prize Sobatku, ri Mangkasarak. Anjo doek hadiahyya kullei napake Siswoto ammai pakakkasak sikolana anak-anakna ngaseng. Nai mo tala rannu punna silalonna guppa doek loe. Tena nisangka-sangkai niak doek niguppa. Anjomi kapang nikanayya jaluruk langi’, nasabak taua tena lekbak naisseng apa la nisareangi ri Karaengata’ala. Njari Siswoto mukona kamma anjo na bau’ ngasengi anakna tallu, nampa naerang jappa-jappa ammalli baju sikola, bo’bo, siagang maraenga pole. Kasannanganna Siswoto nakasiak a’lele tongi mange ri anak-anakna towwa. Anjomi nikua punna akbijami taua, tania dallek kale-kalengta anjo niguppayya, biasa dallekna anak-anaka atau bainenta njari parallu nikasiak surang-surang.


Pangalaman ini sorobo antrian ri Indonesia ku cinik kammami hal biasa terjadi kamma anjo. Terjadi kamaepung, siagangna pung. Punna niak kejadian kamma anne, pertama ku gaukanga iamiantu takroko sambil kode i supaya ammoterek mae ri antrian sebenarna. Punna na rasa kalengna pasti ia ammundurum mae ri bokk, mingka anne jarangi berhasil punna simata takroko. Punna tena na mampan nakke biasa langsung anyarang “pammopporanga bapak/ibu sumpaeng nakke antri riolonganta”. Biasana punna kana kamma anneki langsung na tanggapi “adduh nakkemo riolo nah, anu sinampe”. Memang pakaballisik punna katte antri lakbumi siagang tertib mingka tiba2 niak ammolong antrian ammake alasan sinampe iareka balanja cuman anne na anjo.


Le’baki kamma nibisik-bisikang tommi andikna maka ruaya angkana sitojeng tojenna nia’ ijantu baranna i bapak tanabage. Jari mange tommi a’jappa- jappa anjo lagona, na natoak-toak tongi naik, Nacinikna pammoneanna ammukona niak tongi anngerang jukuk langga. Apaji nassamaturukmo sisaribattang, sipaklagoang angkana bajikangangi anne punna akgili’-gilirangki battu sollanna natena nabari apa-apaya. Nia' battu ri karuenga, niak battu ri barikbasaka. Na anne tau toaya sannammia atinna, ka sikamma apa-apa naeranga anakna sanging apa-apa bajika, taena callanna. Siapaya sallona anne anakna ngaseng erokji tuli napakabajiki manggena, mingka mintunna ngaseng maraengi pattujunna. Mingka anne kamma mintua mami erok ampakabajiki sarropa anakna oroknya napakabajiki manggena tawwa.


Riolo nake tau sentimentil siagang sipengka. Nakke nassami annitikkan je'ne mata punna harusu' sipengka tau tau nakke anggap penting ri lalang tallasa'ku. Rioloa nia' bura'ne tena kukenal ri jawa mae ri balla'na tau toaku ri Sumatera diantara' tukang ojek arengna singkammai mangge'ku. Ri eattuna anjo njo nakke Balita inji. Nakke cuma kulle angingatki  samar-samar siagang ridukung caritana daengku. Ternyata teai manggeku diboya, beda ta, mingka nasaba' taua anjo la'busuki . doe'na anjari anjari ammantangi rodong pirangna alloa Ri wattuna tiba anne taua alampai anjari nakke anggarru' nelangsa ri wattuna allampa natinggalkangi balla'ku. Nakke angarru tong ri wattuna allo sipengka siagang agang ri SD, SMP, siagang SMA ku, rinjo nakke giging siagang sipengka.


WKWKWKW. Katte ni pak ngurangi ka mae ri carita antu sannak pakakkalak na. Anjo wattua nakke erok ku lalangi ujian tertulisik berbasis komputer erok antama ri sekre jurusan ri perguruan tinggi. Anjo wattu aa sannak dingin nga. Munculuk mi anjo sakring sakring erok ka tarattu, sannak mo pakrisik na ni tahang ri battang nga. Nakke mikkirik ma kana “Aii tena kulle punna kamma anne ni tahan narrusuk”. Nakke ku pasuluk mi sikedde sikedde barak tena niak sakrang na. Mingka wattu na erok mo selesai dehh tena ni sengajai suluk ki na timbulukangi sakrang antu sannak na patakbangka. “puuuuufffffff” . Ballassii ma.


Biasa na sensitif ki kaleng ta punna battu mi mens ka. Gampang ki larro ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti. Punna le'ba maki annginung kamma anjo kulle mi normal ri kasia' battanga na tena mo sensitif gampang larro.


Nampai anjo bawang baine ku nakke ulang tahun ri tangnga na oktober 2019 anne. Ulang tahun na kali anne ni sakring beda kah antu mi ulang tahun pertama na katte ngaseng rayakan ri luarak negeri, tepat na ri Australia anjo katte rinjo ni labbussi wattu ta anjama siagang liburan bisa ta. Kondisi ta anjo wattua bella ki battu ri keluarga siagang agang jadi anjo mi erokka parek ki berkesan inisiatif na sarei ulang tahun anjo beda yaa mae ri baine ku. Nakke erok ka sarei kompilasi ucapan ulang tahun battu ri keluarga siagang agang agang na. Sekitaran 2 minggu sebelum na ulang tahun na, nakke diam diam ma hubungi keluarga siagang agang na palak na ucapkan selamat ulang tahun mae ri baine ku.


Nakke pertama kalinna assiguppa rung bainengku iami antu riballak na, anjo ri wattua kabatulang liburuka anjama ri salak sekre bank swasta niaka ri kota mangkasarak. Bosanga ri ballakku jari niak ri pikkirangku untuk mange akdakka-dakka ri ballakna. Sebelumku mae ri ballakna nakke na urang akrabku mae rolok accidong-cidong ri tampak makanan cepat saji.
Niakku ri wattua erokko ji akdakka-dakka aklappasa mangang ri lekbakna sanneng sanggengna jumat anjama, akhirna ku tappuki untuk aklampa ammuko na ri wattu subuh ka perjalanang battu ri ballak ri mangksarak sanggenga mae ri ballakna bainengku sakitarak 3 jam. Ri tanggana akrungang motorona urangku na taba musibah jari assengka rolok ampabajiki.  Akhirna pas ki tette 10 barikbasak battuma ri ballakna bainengku, karuengna  ammoterek mki ri mangkasarak.


Akbunting anjo nikana akad sare ngalle battu ri burakne siagang baine anjo tujuan na si paka rio rio sekre sikamma lainga anjo kulle na bantuk sekre bahtera rumah tangga anjo sakinah siagang masyarakat anjo sejahtera yaa. Pengesahan na lalang hukum anjo sekre pernikahanga kulle ni parek wattu na anjo dokumen tattulisik ka ancataki buntingan nga ni tanda tangani. Upacara akbuntingan nga anne biasanna anjari acara ni parek kulle ni pake adat istiadat anjo berlakua siagang kesempatan ni rayakan siagang agang na keluarga lompo ta. Burakne siagang baine anjo sementara na langsungkangi akbuntingan na ni sakbuk bunting, nampa punna lekba mi anjari suami istri mi lalang na pasikko buntingan nga.


Sedangkan nakke niak inji ka ri bagian na boko na ballak ku, ri seberang kamarak ku nakke niak tembok 2 satangah meterek, punna erok ki suluk harusuk ki ni laloi anjo rampik na tembok ka mae ri pakkekbok bagian boko na ballak ka. Anjo nakke wattu na ku laloi anjo tembok ka sambil tak hubung nga kah anjo bumi yaa giok giok inji, tiba tiba anjo tembok na roboh ii sitanga, nakke na taba ka sikedde mingka untung na teai ji pas ri rampik ku. Lekba ku berhaselek assuluk, nampa niak inji sekitar sitanga mannet anjo ak giok giok ki kekuatan na singkamma inji.


Niak tau ri Inggris anjari kalumannyang ka anggappai harta karun ri rawa na balla na. Anggapai harta karung sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.


Ana punna akbissai, sumangak dudui nabissang bajunna ammakna surang manggena. Punna bari’basak anjo na alle ngasengmi baju rakmasaka nampa nabissai. Pakaramulana anjo tenaja nangai dudui, nisuronaji surang ammakna nampa akbissa. Mingka wattunna anjo nabissai saluarakna manggena, takbangkai ngurana niak kamma anu takbalak jeka ri koccikangna. Wattunna nakocci, na alle, guppai doek eja sibilangngang sakbu tallu lembarakna. Takkallasaki nyawana napakua rannu, njari na allemi anjo doeka nampa nabolik ri celenganna. Mukona kamma anjo guppai issedek doek lima pulo sakbu ri koccikang dasterna ammakna, anjo punna dallek memang. Njari battu ri anjo alloa, nangai dudumi akbissa pakeangna ammakna surang manggena ka biasa niak naguppa.


RS baine umuru' 20 taung na kana le'ba ki ri ba'ji, ri sempa' na ri ancam ki ri bura'ne na erok ri siram je'ne terasa'. Nampai beru bunting bulang lalu na. Awala kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Le'ba na ri ba'ji na ri ancam malla mi ammotere siagang bura'ne na anjari na laporkan anjo kejadian na ri kantoro' Polisi.


Sikuntung rupanna reaksi na ekspresi niaka kulle na passuluk oleh sekre tau anak ri wattunna paraia assidallekang mae ri sesuatu niaka na anggap tena na menyenangkan, kulle ia angngarru, akgora, nassu, jengkel na maraenganna pole. Mingka singkamma apapung reaksi na ekspresi battu ri sekre tau pasti niak saja hal pakakkalak jari taua ammakkalak mae ri naipung anciniki, sala sekrena iamiantu singkamma angngonjok tai olo’-olo’.
Vidio wattunna sekitara kurang lakbi sekre menit anne, pakaramula ia accarita sekre tau anak burakne sementara akkarena ri halaman ballakna tiba-tiba akgora sanna lompo, jari naparek tahu toana anjo anak anjari jinga. Jari ia langsung ammangei anak buraknena niaka sementara akgora lompo anjo sumpaeng, na ia akkutaknang apa kajadian mae ri ia. Ternyata lekbakna na isseng kana anakna anggonjo tai olo’-olo’. Yang pastina ia merasa ringi’-ringi teramat sannak sabak angngonjo tena na ammake pallapak bangkeng sama sikali.


Tambah naungi pa’kasia’na manggeku tallu minggu garring ri balla. Erokki erangi ri balla garring malla tongki, ka punna niak apa-apa na mangge ku ri balla garringa kullei ri kana na taba virus covid, punna matei tena kulle ri urusu’ ri purinang na. Langsungi ri erang ri pa’kuburanna covid ka. Anjo mi malla ki ammakku erangi ri balla garring. Tallu minggu manggeku garring, ri tanggala 29 Juni 2020 na hembuskan mi napas akhiri’na. Mate mi manggeku na tinggalkan ngasengmi ana’ na bainenna ri jappanna ero mange ri balla garring. Ra’musi ngasengi nyawa ta, banjir mi je’ne mata balla ku. Mungko na ri erang tommi manggeku ri kuburan rampi’ na nenekku ri kuburu’. Sanggeng na kamma-kamma anne nakku ku mange ri mangge ku.


Tena na sallo anjo iyaa mi ammicara, na poanga kana iyaa beru beru selingkuh siagang tau anjo niak tong pasangan na nampa ni gappai selingkuh. Langsunga anjo wattu aa diam, nakke tena mo ku langngerek bajik ki apa na kana lekba na anjo apa na kana, nakke anjo ji ku ukrangi mangngang ku allo allo mae anjama 25km pp anjari 50 km siagang moterek na, nampa iyaa kamma ji anne ternyata ri boko ku. Tena ku issengi bosi kah bambangi kah nakke tatta ja sibuk anjama tena ku pikkiriki niak neko neko singkamma apa na parek mae ri nakke. Nakke anjo ji kulle ku kana “Ngapa kulle ko kamma anne mae ri nakke. Tega nu di’” lekba na anjo ku tutup mi hape nampa ku jadikan mi mode pesawat, kah parallu ka mikkiri sinamperek rong.


Niak sikura jenisna anjo gempa linoa iareka salah sekrena gempa lino vulkanik. Anne gempayya kullei kajariang nasabak niak aktipitas magma, niak sebelumna aklappo’ bulu’ pepe’. Jai gempa kajariang ri linoa taung 2019 niak 344 kali. Niak sikura daerah natana anne gempayya ri taung 2019, iareka Maluku ri tanggalak 7 Juni 2019, niak todo’ Labuha Halmahera Selatan wattunna tanggalak 14 Juli 2019. Anne gempayya tena ni issengi todo’ sikuranna la battu. Anjomi biasa jai tau mate kamase apalagi punna tangnga bangngi na kajariang. Anu nyamangmi tinrona tau, nampa kajariangi gampayya njari tenamo nisa’ringi. Intumi todo’ paralluki pala’ doa tarrusuk ri Karaengata’ala sollanna kulleki nasareang salamak siagang kagassingang umuruk lakbu.


Narapiki tallung taung niparakai, nipakabajiki kanrena ia ngasenna, tanaung ri butta akjeknek, punna erok akjarnbang i rateji ri parnmakkanna. Anjo gumbang batunna naparek kakusuk rassimi bajik-bajik gumbanna. Sanngenna sarna rassimi, mate tommi tau toaya. Naia matenarno nipakanarni anne tau tujua. Nakanarno, kerearni anne riolo nigaukang, attumatea dolo, iareka akbagea barang-barang. Nakanarno karninang toaya, tena antu kau nacocok punna lakbageki riolo. Sibajik-bajikna punna attumate tommakik riolo. Lappasappi pangajianna passuro macanna banngi banngina, le’ba’   nipanaung katinroanna, pannganreanna, nipattunuang bembe, niboyarnrni tuang kali, ka  tabajikai punna ikatte tonja Ia sibagei. Sibajik-bajikna punna tuang kali niboya. Boli’mi karnma assulu' cukena, assalak adelek cara bagena.


Demam panggung niak sabak lalang pikkiranta campu-campuruk berlebihan siagang tena ni fokus wattunna erokmi tampil. Apabila kamallakangta anne mae ri rasa malla apa lekbaka ni jama siagang fokus mae ri kritikan battu ritau maraeng, nirasa assirik-sirim siagang nihina, perasaan anne kulle nikana sebagai fobia sosial. Sipakrua lompo battu ri masyarakat ternyata assiagang rasa cemas siagang nenreng-nenrengna punna assiap-siap lakbicara iareka tampili ri dallekangna tau takbalak. Bahkan, tena na sikdi batti ri paraia mallak siagang panik riwattunna anjari pusat perhatian.
Contoh maraenganna iamiantu pakelonb terkenal sekelas Adele pung lekbak menderita kepanikan anjo. Ri wattunna ia mengadakan konser ri Amsterdam, Adele mangngaku ia sannak mallak siagang akhirna assuluk ri pakkebu darurat. Bahkan, ri kota maraenganna pung ia taklangnge, mingka ia mampu melawan kamallakangna sumpaeng.


Selain na anjo, demam panggung siagang gugup / grogi biasa na niak kah kurang ngi persiapan atokah ni sakring tena ni punnai kendali kulle ni kuasai anjo keadaanga. Mingka punna lekba mo ni paham tampak na, ni isseng situasi na siagang tau tau antu katte ni hadapi, katte cenderung labbi percaya kaleng ta. Yaa gugup memang kulle niak inji antu, mingka lalang batasak kulle ni kendalikan mo. Contoh na kamma anne misal na konteks na mae ri jamang jamang ta, kulle ki tampil ri muko na tau jai atokah erok presentasi. Antu biasa nakke ku parek antu mi ku siapkangi kaleng ta sabajik bajik na.


Nampai sibulang lekbakna bunting, allo-allo Irma ri ballakji surang buru’nenna, punna niak jama-jamangna buru’nenna nampai seng assuluk. Umuruk 39 mi na bunting Irma siagang Asri, mange tommi akboya pakballe tradisionalka ammakna sollanna kullei liba teanang. Mingka anne Irma takbangkai ka tena na battu menstruasina, biasana tanggalak 15 mens mi mingka anne tanggalak 20 mi nampa tenapa battu mens na, njari mangei ammalli testpack, nacobai sitojengna teanang dende. Tena na sangkai ka nakuai toami umurukna, batena todo’ attarima kasih ri Karaengata’ala ka nakua ngasengi tau tenamo na kulle teanang ka toami na bunting, ternyata tenapa rua bulang lekbakna bunting, teanangmi. Memang punna Karaengata’alla pata erok, tala niak tau kulle halangi.


Nassami iyya sanna’ loena tau erok lulusuk ri tampak pakkuliang nakerokia, nasabak taung-taung jai anak sikola SMA lulusuk, nampa eroki langsunv akkuliah. Mingka puna tena kilukusuk, tala kullei tau dodong dudu, attinroji bawang nigaukang, ni kuttui mi kalengta nasabak nipikkiriki tenaja matu-matunta. Padahal niak lima hal kulle kigaukang. Pertama nipabajiki sambayangta ri Karaengata’ala. Maka rua, pila’ kijai sukkuru’ta, apa niguppa sukkuri manna tala bajik paralluji nisukkuri. Maka tallu, palakki pammopporang ri taua ngaseng kiisenga, utamana tau toata, bijangta ngaseng. Lekbakna anjo kuai ri tau toata pala’ doangki sollanna bajik ngasengi injo nigaukanga. Terakhir sarei sumangak kalengta sollanna tena na liba dodong.


Biasa na kah faktor beban antu terlalu berlebihangi mae ri anjo bagianga. Kulle sabak na kah bagian anjo memang lekba mo bengkak, kah kelebihan battalak kaleng atokah gara gara gerakan antu labbi labbia nampa na parek battalak na beban na niak ri anjo bagian nga, misal na ak giok sannak sannak dudu ki. Kah anjo mi punna tena ni erok bagian salarak ta kakkak ri anjo selangkangan na, kulle ni jagai barak tena na berlebihan dudu beban na, niaka ri anjo wilayah yaa. Kulle ni jagai battalak na kaleng ta atokah tena ni parek gerakan gerakan antu labbi labbia dudu.


Agang tala bajika iareka anjo kuayya jama-jamanna padahal jama-jamangta ji na alle nampa nakua ia pata. Manna kemaeki anjama, niak biasa tau kamma anjo sekre ri kantorokta. Biasa pole anung ideta mingka nakuai ia pata ide, njari anjo agang maraenga lingumi kemae annaba jeka. Kamma bo’bo’ natulisika Asrul, anjo bo’bo’ niak kapang 500 halamang accarita tentang pengalamanna annyusung laporang ri kantorokna. Mukona kamma anjo, niak agangna parasisik anjo napareka, takkallasaki nyawana nampa namangei anjo agangna nakutaknang kemaeko guppa anjo caritayya,ngurana singkammai caritaku mingka nutulisiki arengnu pareki. Tena kulle kamma anjo sianak, apparekko kale-kalengnu, punna teako, kujammakkangko ri bos ka nasabak nakke lengaki anjo bahang laporangku wattu kupareki.


Para pengunjung mangngaku ringi’-ringi ri wattu hendak ammake kamara WC iareka kamara mandi niaka tassadia ri Taman rekreasi Sandelwood kota Waingapu. Mita Rambu Apu sala sekre pengunjung ri wattungna nimangei POS KUPANG.COM, Kammisi (14/6/2018) akkana, kana katangkasan ri bak panrioang na kamara WC ri taman Sandelwood anjo parallu niperhatikan siagang annangkasi secara rutin, jari pengunjung kulle ammake dengan senang hati.
“Anne kebersihan tena terjaga, petugas katangkasang niak iareka tena. Katte antamak kanjoeng saja ringi’-ringi’ sikali. Apalagi katte antamak lalang ri kamara WC,” kanangna Mita.
Pengunjung maraenganna, Max Mage pung mae ri POS KUPANG.COM akkana hal assingkamma. Max annambai, sanitasi singkamma Wc, kamara mandi siagang poeng je’ne tangkasa ri tampak publim singkamma taman rekreasi Sandelwood anjo parallu niperhatikan, jari pengunjung kulle lebih nyaman.


Raffi napakemi anne oto beruna, nampai niballiang ri manggena, anjo oto paling berua, nampa kakjalak. Wattunna ri a’rungangi erok mange ri tampak pakkulianna, ri Jl. Perintis sanna’ macekna. Niak anne ri ampikna oto Yaris, sepek dudui ri otona Raffi. Langsung anne Raffi nasungke tontongang otona nampa nagorai anjo oto ri ampikna, nakuai oeee teako passai, punna tena kulle teako pamaju dudui otonu. Memang tenaja natabai otoku mingka siampik dudui, cinik sai bajik-bajik ka niak tonji matannu. Sikekdek mami anne natabami otoku kamase. Mingka wattunna nasungke tontongang otona anjo oto ri ampikna, dosenna pale ngerangi anjo oto ri ampikna, langsung mami Raffi natongkok tontongang otona nampa cidong bajik-bajik ri pammempoangna, takkallasaki nyawana ka dosenna pale anjo ri ampikna dende, langsungi assolong-solong songokna nipakua dumba’.


Nakke passalaki tau toaku nasaba' nakke nihargai punna berperilaku siagang angappa pencapaian tertentu, puna tena angappa pecapaian tena nihargai. Tau toayya ero'na bjai-baji na langere' artina bajikangangi balle ribandingkan jujjuru' mingka tena na sesuai niiero'ki. Anjari anak baji anjo kadang parallui balle nasaba mallaki angappa hukumang  siagang pakana burukka anjo kulliei napukul harga kalenna sanggena mattung. Anakna tong malla'ki tena ricintai, malla'ki napasala tau-tau ningai nasaba' tenapa naparassi ekspektasi tau maraenga. Cemas tongi tena kulle kamanjo rassingi ribandingkan siagang taua. Nakke tumbuh anjari tau pamalla, tena nia percayana kalengku ri aga kunjama nasaba' tena kungappa kalaloasaang ri balla' angalle keputusan


Kulle anjo alloa antu mi allo bajik ku kamae atu Dewi Fortuna niak ri rampik ku lekbak ku aktraktir agang agang ku bakso ri solo, nakke ammalli lotere cabuk cabuk anjo ri warunga doek ruampulo sabbu ku (20) ku labbusi pake ammalli cabuk cabuk anjo niaka riwarung. Singkamma ji lotere lainga, anjo alloa nakke anggappa tole djisamsoe tallu bungkusuk , rinso sekre bungkusuk, gudang garam filter 2 bungkusuk nampa niak todong sekre dangdang kugappa hahaha, anjo punna na warunga herangi cinikka ngapa na kulle jai kubuntuluk hadiah na anjo cabuk cabuk ka. Na kana agang ku, hoki ka bede haha.


Bulang September taung 2022 lalua, mange ka ammotore ri Mangkasara kampongku ka nakku dudu ma ri ammak na andik-andik ku. Ka anjo wattua kajjala dudui tiket na kapala' ri'ba ka, nampa doek ku sike'de ji. Akhir na mange ma ammali tiket kapala' je'ne. Mungko na jadwal na mi mange ka ri Mangkasara naik kapala' je'ne. Ri kapala je'ne jai na tau ri lalang na, nampa botto ki kasia' bau na ngaseng. Nampa anjo ombak na kapala' ka terasa na ku kasia', pusing mami ulungku nampa pa'risi battangku. Tena sallo assulu tommi karinga' dingingku, nampa muntah ma ri wc na kapala ka. Tena mi kulle ku tahang muntah ku, assulu ngaseng mi isi lalang na battangku.


Acrophobia iamiantu kamallakkang berlebihan mae ri ketinggian. Anjo termasuk lalang kategori “fobia spesifik”, sabak iamiantu kamallakang na tandai terkait siagang situasi tertentu. Sekitarak sekre ri tallu tau appau kana paraia mengalami tena na nyamang pakkasiakna iareka kasusaan ri wattu berada ri ketinggian. Mingka tena na iangasengna ammiliki acrophobia. Istilah acrophobia nigunakan untu tau siagang kamallakkang ekstrem, irasional, siagang terus menerus ketinggian diagang situasi terkait mae ri paraia.
Ri wattu menghadapi ketinggian iareka mengantisipasina, sistem saraf simpatik paraia terangsang, seolah-olah mempersiapkan kale untuk keadaan darurat. Gairah anne membantu bajik mendekati iareka melarikan kale battu ri ancaman (umumna nikenal sebagai respon fight-or-flight).
Fobia ketinggian anne kulle memicu gejala tena menyenangkan mengakibatkan tau siagang acrophobia menghindari kemungkinan situasi ketinggian lebih tinggi.


Silalang na umuruk ku tuo kulle ping rua ja nakke gappa giveaway. Nakke antu punna mae ri keberuntungan na ngai tena na jodoh. Rua giveaway antu ku gappa ya antu mi sekre baju battu ri online shop siagang sekre paket skincare battu ri merk Lve Beauty and Planet ammalo Female Daily Try and Review (nakke ku sabbu anne singkamma ji pala giveaway). Bajik iyaa tantu mi kah cleansing gel siagang sheet mask battu ri Love Beauty and Planet. Kebetulan nakke cocok siagang anjo produk na ri nakke. Manna mamo anne warna biru aa bau na coconut oil na singkamma Roma Sari Kelapa hahaha. Lumayan nahh kulle hemat ammari facial wash ri 2 ulang labbi hahahaha.


Nampai moterek sikola Vidya, battu ri ballakna, langsungji antamak lalang ri kamarakna. Tena na suluk-suluk manna nganre tenai. Njari mangei anne ammakna na nyonyo’ kutaknang ngurako nak kamma anjo, apa parek nassu ko. Njari ngarruk mi anne Vidya ni rakak surang ammakna, nakuai la akkarena sulinga muko mingkka mallaka ammak. Jai ji ku urang iyya mingka sannang ngasengji kucinik, nakke ji anne dumba’, kamma niak antamak lalang ri battangku napakua nekkerek. Njari nakuai ammakna, anu parallu nubiasakang anjo tampil ri dallekngna tau jai. Nasabak nak punna lompoko sallang paralluko barani paui apa nungai siagang apa tala nungai, teako ammerekk ji bawang, latihang mamiko nak sinampe sollanna pila’ bajiki batenu.


Anjo mi sede nakke harusuk ki ku patannang kaleng ku. Sanggeng na kamma kamma anne nakke sessa inji ka tinro. Tena na tojeng tojeng ku tinro. Overthinking. Ku pikkirik ki anjo apa apa ya tena pa na terjadi nampa battu mi anjo sakring khawaterek sannak ka. Ngapa nakke tena ku palak ki bantuan na tau lainga barak anjo ku sakring nga punna battu mi sede tena na kejadian mae ri nakke anjari panik ka kaleng kalengku? Jujuruk ka nakke, nakke kapok ka caritai anjo apa apayaa mae ri agang agang ku. Iyaa na kana iyaa tena na paham ki anne apa apa yaa nampa na anggap ki nakke berlebihan dudu ka bedeng.


Anne ka linoang ta tena siagang tena na kulle adilik, kah keadilan antu mi konsep manusia sementara alam na tena na issengi. Nakke ku sakring ji kana anne ka linoang ku nakke kurangi atokah tena na adilik ri sisi ku nakke. Mingka isseng mi kana allo allo ka nakke ammikkirik kamma anjo nakke anjari ku sakting punna nakke antu mengeluh ja ka linoang ku tena na kulle barubah. Untung na nakke punna ja keluarga siagang sahabat antu sanging na dukung ja. Nakke ku ukrangi kana kana na sekre sahabt ku antu kulle kapang na langerek ri tampak maraeng tonga, na kana tea lalo ko sakring kana ka linoang nu tena na adilik kah nu cinik ki keberuntungan na tau lainga, kau tena nu issengi apa lekba ni alle battu ri anjo taua.


Nampai teanang appa’ minggu rannu dudumi anne Sukma. Antekammami punna la mana’mi towwa. Wattunna tuju bulangmi battangna, nakutaknang ngasengmi ri bijangna apa-apa parallu nagaukang sollanna liba assuluk anaka. Nipauangmi ku teaki sallo dudu menteng ri pakkekbuka nasabak sallo tongi anjo suluk anaka, teaki tinro tojeki apalagi punna bari’basak ka biasa naiki ceraka, parallu loe giokta, appattasakki, accengke-cengkeki sollanna libai suluk anaka. Niak todo’ tau biasa punna antamakmi salapang bulang battangna, pakaramulami nginung minyak sekre sendok allo-allo, nakua tau toa rioloa, sollanna laccuki assuluk anaka, niak pole taua sanging mami olahraga allo-allo, mange nabissai otona, akbarrasaki cengke-cengke, sollanna nigaukang ngasengmi itu napaua tau toayya sollanna bajiki sulukna anaka.


Niakmo tallu ngallo anne nakke merasakan niak aneh kajadian lalang ri kamarakku. Ri subangngi nakke asso’na-so’na, accinik sekre tau sementara na gentung kalengna ri sampikna tampa’ panjamangku assiang buraknengku. Na berturut-turut rua ngallo riolonganna anjo ri wattua na poeng anne ri alloa nakke angngara’ rasa ri tangnga bangia rasa olo’ mate mingka bau parru. Nakke berusaha amboyai kamae assala’na anne rasanna parrua, sabak memang nakke ammiliki anak cakdi umuruk appa’ taung na siagang anak Sd umuruk tuju taung ia memang biasa attamea ri katinroang. Mingka anne sikuntung allomi tena na takmea ri katinroang, na iangaseng seprei sarung paklungang iangasengna beru ka ri wattuna niak anak attakmea pasti langsung nisambei ngaseng.
Nakke amboya-boya angngara saloara’na anakku apakah niak attamea anne alloa. Nakke amboya-boya paklungang niak kapan paklungang na taba mea mingka pung tena niak paklungang akrasa parru.


Bau darah? Bau solongan? Bau Bangke? Bau kotoran hewan? Tena ja ngapa ngapa. Justru bau botto na battu ri langnge na anjo nakke na parek ka minawang tong tak langnge hahaha. Jari punna niak pasieng antu erok muntah langsung nga nakke sat set nakke ku sarei plastik bara kulle muntahan na tena na mae mae kamae, plastik battu kamae? Yaa battu ri IGD / HD khusus na punna niak pasieng antu mual ka atokah erok ki tak langnge. Issengi kana apa salah battu ri nakke , punna nakke ku bau ii wangi na minyak minyak anne isseng anjo ri mall atokah kendaraan umum.


Nakana pejabat saweang Wali Kota Palopo, appasang mae ri tau jaiyya ri Palopo, agar tena na sicalla-calla, tena na sibombe-bombe’ nasaba’ Pilkada, pemilihang gubernur siagang wali kota. Teaki sicalla-callai ikatte si bija. Teaki beseri siagang tetangga ta nasabakki tena nassingkamma pilihan ta ri pilkadayya. Nakana Andi Arwien, anjo nikanayya Pilkada, memang tena nassingkamma ngaseng pilihanga. Nasaba’ anjo nikanayya demokrasi, nipilei anjo calon pemimpinga, iya ni yakiniyya akkulle ampakabaji ki kamponga. anjari teamaki sicalla-callai nasaba’ Pilkada ji. Mae ki na ni assamaturu’ anjagai kamponga anne battu ri gangguang akkullea ampanraki kamponga. Ampanraki passamaturukanga. Nijagai battu ri saba’ akkullea ampa’bese’-besere’ki. Kamma mi anjo pamminasanna Wali Kota Palopo saweang mange ri tau jaiyya di Palopo, ri wattu Pilkadayya anne.


Ri wattungku aklampa mae ri pusat pakbalanjang siagang bainengku, akkeliling mae ri toko-toko untuk ammalli kaparalluang ku na bainengku. Sanggeng na tena ni kasiak antama mi wattu sambayang asharak jari ni putuskangmi untuk naik ri lantai tallu pusat pakbalnjang. Battuku rnaik ri musholla na angngalle ma jeknek sambayang siagang ku bolik jam tangang ku ri tampak pakjeknekang anjo, lekbakku akjekne langsungma antamak untuk allaksanakang sambayang ashar. Lekbakku allaksanakang sambayang assulukma ri mushollaya siagang assigappa bainengku, tena sallo na nyarangma temae jam tanganta? Langsunga takbangka ternyata ku kalukpai ku alle jam tangangku ri pangngalleang jeknek sambayang sumpadeng. Langsungma allari tamak untuk amboya jam tanganku.


Tallangi Fio ri sungai ya ka erok dudumi na pala'nya trauma ri je'ne ka. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa. Hasili' rontgen ri gaukang ri kalenna Fio ta'tunjukki punna Fio anggapai cedera ri otak na. Pembuluh darah ri otak na reppe'. Na kana dottoro ka anjo  reppe' na pembuluh darah na ka Fio panik dudui wattu na ri lalang na je'ne ka ri sungai. Le'ba na 9 allo ri rawat intensif ri balla garringa, Fio na hembuskanmi napas terakhir na. Ammoterangi ri umuru' 15 taung.


Cocok mi kah tindakan ku nakke punna ku selesaikangi tugas ku berdasarkan kreativitas, teai minawang battu ri contoh ni sarea? Punna cocok mi ngapa guru ku larroi? Kulle ka anjo apa apa yaa kulle ni sabbu nakke ananak antu erok erok ku ja? Singkamma tonga antu nakke anak anak erok erok na ji? . Singkamma punna kau nu minawangi konteks singkamma ya Indonesian Idol, niak strandart na (dasarak ilmu na). Sebelum na ni modifikasi / kreatif anjo lekba mi kah cocok siagang aturan na? Punna lekba mi, sesan na nu pa cinikkan mami mae ri gurun nu. Sikali sikali nakke todong larro (labbi tappa na ni arahkan) mae ri mahasiswa ku nakke (na jawab ki kah googling ngi) antu ngawur ka. Kebetulan nakke anjo wattua kasus na kulle ni selesaikan. Mingka tena na dasarak ilmu na.


Nakke pusing sabak rasa botto. Rasa botto jappo na rassi ballak ri wattu komporoku akrinra tenamo kukulle kutahan,” kanangna
Baine dengan umuruk 47 taung anne lekbak mengalami parosmia salama tujuh bulan na biring allo-allona na taba pakkasiak erok taklangnge. Jekne ledeng pung appassuluk rasa assingkamma mae ri kalengna, jari susah mae ri ia untuk akbissa piring iareka assassa baju. Nakke bahkan tena ku akkulle angngara rasanna buraknengku,” tambahanna.
Clare nitaba virus corona ri bulang tallu taung allaloa na assingkamma mae ri tau maraeng, ia aklanyak indra panrasana. Pangngara’na ammotere’ normal riwattunna bulan mei taung allaloa mingma ri bulan annang, Clare annolam kanre-kanreang pangngainna ia pesan sabak na araki singkamma parfum bari.


Mallak ri Karaengata’ala sanna’ bajikna nasabak sanging kabajikangji anjari punna mallakki ri Karaengata’ala. Nassami paralluki hati-hati sollanna tena kiparek dosa. Imam Al-Ghazali nakuai mallak anjo artina atinta lokok siagang tattunu nasabak nipikkiriki kajariang tala pakasannang lalang katallassang sallaka. Injomi taua punna nipikkiriki akhiratka, nassanami mallakta apparek dosa. Apalagi tena ni issengi anne akjalaka, sanggenna taung sikura ki tallasak, tala niak issengi. Njari kabajikangji memang parallu nipajai-jai sollanna anjoji kulle nierang salla’ punna mateki. Iya ngaseng kammayya bulaeng, doek, ballak, tala niak nierang. Anjoji pahalayya kulle paka salamakki, naparingangi dosata ngaseng. Injomi ngurana katte parallu mentongki ngaseng mallak ri Karaengata’ala, tania maraenga.


Momen ri wattunna finalis Putri Indonesia niaka na kaluppai wattunna nalafalkan Pancasila tantuna menuai loe kritikan battu ri masyarakat. Paraia menganggap kana demam panggung niaka na alami mae ri finalis ri acara bergengsi anjoeng menandakan kana ia tena na nasionalis. Padahal, assalak katte ang-ngusseng riwattunna sekre tau sementara gugup siagang mencoba accarita rate ri panggung, pasti kadang niak kata-kata sarri ki assuluk ri babata padahal sannakmi ni hafal pantarangang ulu.
Sebenarna, apa anjo demam panggung sehingga kulle na parek sekre tau takkaluppa sementara? Demam panggung iamiantu loe pikkirang siagang malla mae ri asselek eroka na capai sekre tau ri wattunna tampilik. Paraia cemas apakah na paccinikanga sesuai siagang ekspektasi iareka tena, singkamma accarita, akkarena musim, sanggengna nganre ri dallekang umum.


Salain anjo, Fobia cera’ kulle nisebabkan oleh pengalaman traumatis, singkamma mengalami iareka accinik kecelakaan niaka assuluk loe cera’. Kajadian anne kemudian kuukrangi jelas sehingga memicu kamallakkang berlebih wattunna accinik hal berkaitan siagang cera’
Pola pengasuhan yang terlalu protektif pung kulle menambah risiko anak mengalami hemofobia, sabak mallak bokka siagang accera’, anak anjari lebih mallak mencoba sesuatu. Punna terus berlanjut, kondisi anne kulle na parek anakta niak malla berlebih mae ri cera’.
Level kecemasan wattu penderita phobia lere lebih tinggi nibandingkan rasa mallak biasa. Hal anne na parek penderita fobia cera merespons objek na kamallakka secara psikologis iareka fisiologis. Niaka tantuna akan assare efek jangka lakbu punna tena na kulle nitangani.


Rio tena na sanggup na rem motoro' na ri turunan ri gunung ri daerah Maros, Sulawesi Selatan. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya. Anjomi ri sarangkang ammake rem motoro' ri bokoang ka la'bi amangi ka niak sistem kabel na.


Matan na murid murid ku langsung ngaseng ngi tattuju mae ri Delia niak tong senyum niak tong makkala lompok ahahaha. Untung na ja, sosok na Delia tea ji murid gampanga ngarruk. Bahkan iyaa tena na tutup ki hidung na kah jijik atokah botto ki. Langsung mi nakke ku kana mae ri Delia kana lari maki mae toilet nak ni bissai anjo bekas na kotoran nga. Barangkali anjo kotoranga nempelek ri sepatu na ji, jari Delia na saktring anjo tea ji sekre bencana antu sannak ka bombastis na. Iyaa todong langsugni nalanjut kan aktivitas class meeting na ceria siagang langsung mi na kaluppai kejadian anjo bencana bagi sebagean taua.


Anjo paling ballisik punna lekba ma sik buntuluk siagang tau antu pikiran na close minded ki antu erok erok na ji na sama ratakan pikiran na siagang pikiran na ngaseng taua. Mending ja punna na sama ratakan ji siagang sakrang paling jaia, punna tena na sama ratakangi siagang pemikiran na ji iyaa tongji? Hahaha. INFP tena na ragu ragu antu nabela prinsip na siagang nilai nilai na punna parallu ii larro anjari bantuk pembelaan na, kulle na parek antu. Nahh anne mi prinsip siagang nilai na anjo kan niak memang macam macam na, niak antu sifat na subjektif tongi. Punna erok ni bahas sebab na larro labbi spesifik, nakke ku pikkirik sabak na antu kulle sannak jaia, tergantung nilai siagang prinsip na.


Erok ka operasi caesar ka erok ma ammana. Ku tunggui battu bura’ne ku riolo ka battu ri jakarta i erok mi sampe ri balla garringa inne, battu mi bura’ne ku na tanda limang ka setujui punna ri operasi caesar ka ri bari'basa na ri tanggala 12 September 2021 na. Ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa lassu mi ana’ bura’neku. Sukkuru alhamdulillah ka sanggeng ku ngarru ri karaeng Allah Ta’ala ka anjari totoa ma ri umuru 23 taung. Ku sareangi areng Muhammad Arshaka Ibrahim.


Jari, naparessami anjo sumpaleng jukuka. nasikamma niaka jukuk appangka ngaseng kidonna. nataena nanggappa jukuk aklambusuk kidonna. Jari, sikamma juku’ nagappaya anjo I Mattola tawana ngaseng I Makkuraga manuruk anjo parajanjianna. Mae allo, mae bulang, mae taung sakamma-kammana anjo. sajai-jaina nagappa juku’ I Mattola, mingka talekbakkai nakan1mai wasselekna nasabak talekbakkai anggappa juku’ lambusuk kidonna. Na anjo I Nattola iaji natungga sakbaraka kammaya tompa bainenna nasabak napikkiriki angkanaya kamma tossengi ia passijanjianga. Na niakmo sekre wattu naklampa seng I Mattola mange ammekang ri
jeknek lantanga. Lekbakna tong napanaung pekanna niakna tong sikayu masapi lompo angkanrei pekanna. Na anjo jukuk kammaya taenamo kamma ka’jala’na nasabak kanre-kareanna karaenga anjo wattua.


Angguppa penghargaang anjari salah sekre karannuang ri kalengta apalagi punna guppaki lekbakta apparek anu bajika. Nyamang rongi anjo pakkasiaka nisa’ring. Niak pakkasiak sannang, rannu, naik tongi kualitasna kalengta. Erok tongki intu pole nikasiak nipanjari pila’ bajiki panggaukanga, bateta akkana ri tau maraenga. Tena todo’ beta rannui tau toayya, nasabak napikkiriki pasti kua suksesmi napalompo naik anakna, suksesmi na ajarak anakna, sanggenna kinne loe kabajikanna anakna ri tau maraenga. Mingka teaki gampung punna lekbakki guppa penghargaang, parallupi taua tena na gampung, pila’ bajiki dalle’ta pila’ somberekki ri iya ngaseng taua. Pila’ bajikki, pila’ alusukki ri tau sollanna bajik tongi pakkasiakna tau maraengi punna siagangi kitte.


Kakangku nakke battu cakdi memangja jai tau callai kamase, manna bijanna pole, sikalinna. Nakuai iyami bodo, iyami cakdi, iyami leklek, puru-puruang tommi pole. Astagfirullah. Biasa kuciniki angngarruk ri kamarakna kamase, mingka nakkeji anne issengi. Ammakku siagang manggeku tala naissengi kua anne anak baine pertamana biasai nicalla kamase. Tenaja na larro anne kakangku mingka pakrisiki nyawana, angngarrukmj anjo naung kamase. Niak anjo sekre bijangku arengna Tayu, nakua mentongi iyya kua nguranu lekleng kau iyya. Kinne niak anakna anjo Tauu, anak pertamana leklengi todo’, sintanjaki pole kakangku. Nampa andikna kebo’ji iyya. Njari kupikkiriki intumi adilna Karaengata’ala, punna ningai accallayya, paralluki pasadia kalengta guppa karma.


Zooey Deschanel akkana pangalaman masa riolo riwattunna anjari korban bulli ri sikolangna. Bahkan Zooey lekbak na pe’rui siangan urang sikolanna.
Zooey mengalami kamma anjo ri wattunna assikola ri California. Manna lekbak memanfaatkan urang amma’risia nyawa bintang New Girl anjo tena kulle na kaluppai kajadianna anjo.
“Nakke sementara accarita mae ri ia, na ia tena na ngaia. Sejujurna, nakke tena ku anggaukang apa. Nakke simata angngu’rangi nakke a’lampa mae ri loker siagang paraia appe’ru mae rirupangku, sanna pakasiri’-siri’.”
Nakke le’bami ku pammopporang mae ri ia, nakke hanya tena kulle angkaluppaii,” kanangna. Pangalaman masa riolo yang pai anjo ampareki Zooey anjari lebih kassa lagi anjalani tallasa’na. Mental Zooey anjari lebih kassa mae ri dunia artis.


Kalah bella inji siagang Tokyo antu posisi na niak ri 1 kota paling padat. Jakarta niak ri nomorok 37. City planner Jakarta pakarammula awalak na anne kota yaa tumbuh tena na rencanakangi anne kota ya sabajik bajik na. Ni pikkirik ji antu kapang anjo ji wattua, tena na mikkirik 20 sanggeng na 30 taung mae ri muko. Gedung pencakar langit ka ramai ni bangung mingka hunian ta tau taua sianemoerek antu erok ka anjama rinjo malah napelak mae ri pinggirik. Jari na anjo tanah yaa lokasi na mano battu ri pusat bisnis ka harga na anjari tinggi. Pemerentah ya kamma kamma anne erok na balli tena tong mo na sanggup. Harus na sejak awalak pemerintah bangung hunian vertikal rinjo.


Nia’ rua tau kasiasi assidallekang ballak, sitau pesok sitau buta. Jamajamanna iaji natungga ammempo ri biring agang attajang passidakka ri tummaloa. Lapong Buta akdengek lapong Pesok nidengek sangkamma panunjuk jalang. Nia’ mo sekre wattu nakbicak-bicara ia rua ri wattu ammotereknamo mange ri ballakna ri labunamo matanna alloa. Nakanamo lapong Pesok, Pilak allo, pilak kurang tongi kusakring panggappanta. Sangkamma-kamma anne alloa tagannaki sikali nidallekang. Akkana tommi Ia pong Buta angkana, Kamma tojengintu nukanaya sarikbattang, na apamo kira-kira pattujuang? apaji nakanamo lapong Pesok,Nia’ kukana bajik. Teakik ammantangi naung ammempo siallo bujuruk ri birinna aganga. Kukana niak kananna tupanritaya, bajik amempo-mempoa, bajikangarripi akjappa-jappaya. Akjappajappaki mange ri ballakna tau niak-niaka appalak passidak.


Allo sannangku ri allo buntingku ri rua taung lalua, ri tanggala 3 Agustus 2020 allo sanneng. Tena mi ku sangkai anjari baine na ma tau ri umuru ku 22 taung. Pak Penghulu battu tommi ri balla pa’nikkaki’. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng. Nakke ri kamara’ ka siagang agangku langsung tong akkana alhamdulillah, dumba-dumba nyawa ku tena ku sangka akhiri na anjari baine ta ma. Tena na sallo antama maki ri kamara ku siagang bijang ta ngaseng erok tukara’ cincin ri limang ta anjari tanda punna sah maki anjari suami istri.


Lolo assala' Bone anne Meirira tena na sangka berjodoh siagang bura'ne assala Turki arenna Karakaya. sile'ba'mi nalangsungkan annikahanga ri allo kamis ri balla'na bainea. Aninikahanna anne ammakei pakaian adat Bugis. Prosesi annikahanna anne a'jappa lancaraki ammake bahasa Arab. Annikahan rua negara anne maraenga anne a'biritta jai pina'nak na taua rinjo. Meiria anne siassengi saigang bura'nena ri salah se're media sosial daring ri aplikasi Muslimah ri taung rua sabbu salapang belas. Le'bana anjo anne sipa'rua nalanjutki komunikasina ri WA siagang saling chatki ammake terjemahan nasaba' anne makarua tena naissengi bahasana masing-masing. Anne rua tau intenski berkomunikasi sanggena siasseng tallu taung nampa anne bura'ne turkia apabattui angaina ero'ki annikahi Meiria. Akhirna anne rua tau annikahi nasaba' anne bura'nea alampai ri turki batttu ri kampogna anne Meiria.


Masih na u'rangi ri ulung na, sebelum na niak gempa ri sikola na. Anjo wattua Faris erokki na sungke bokbok sikola na. Peristiwa ya anjo anjari pengalaman awala na Faris ri tangngah-tangngah na gempa ya. Na kana Faris wattu gempa ya niak, niak ki ri lalang na kalasak ka. Erokki na pasulu bokbok na battu ri tasa' na tena pa na sungke anjo bokbok na, battu tomm gempa ya. Anjari lari ngaseng ki assulu ri luara' kalasak ka. Anne kamma-kamma ya Faris trauma inji ri gempa, ka malla na na sa'ring wattu gempa lalua na tabai. Faris na ammak na Mifariani, harus ki mangungsi ri simpang appa ka anjo balla na panra' dudui na pakamma gempa ya 6,2 SR na goncangi ri Kabupaten Pasaman Barat.


Mini lekbaki nilumpaki ri cacca’, nipabangkai wattunna jeknek nampa niak cacca’ lumpaki, langsung mamo ammarrang ka takkallasaki nyawana. Battu kinjo ji wattua, tenamo nangai caccaka. Punna naciniki lila lakbuna, dakkikmi pole, langsungi ringi’-ringi’ Mini. Apalagi anjo caccaka niak todo’ padakki’na ri bangkengna anjomi kullei jappa ri rinringa na tena mattung, kulle tongi pole natappu’ ingkongna punna niak ngewai. Njari kinne punna niak caccak ri ballakna Mini, apalagi ri kamarakna, langsungi ngalle pa’barrasa’ nampa nabuno anjo caccaka. Pila’ tala nangai sollanna niak tau toa riolo paui kua punna nalumpakiki cacca, niak anjo bijangta la mate. Pila’ ballisikmi Mini surang anjo nikuayya caccak. Sa’ranna poeng nalangngerek na ringi’-ringi’mi apalagi punna tanjakna nacinik.


Punna katte ni sakring jeroan singkamma hati, ampela, atokah usus anjo ni cinik jik jik ki nampa paka mallak mallak ki anjo tanda na katte tena na ni lekba cinik jeroan level ekstrim antu sannak na bella na ni cinik pak jik jik. Nakke ku persembahkan mi anne gulai otak saping, biasa na anne niak ri restoran atokah tempak nganre antu na tawarkanga Nasi Padang. Jujuruk awalak na nakke todong jik jik ka siagang anne menu ekstrm ka, singkmaa anjari zombie ki ni sakring nakke nganre otak, mingka lekba na beberapa kali ku coba ternyata nakka ku ngai kah nyamang ji wehh.


Ri wattua nakke na urang angkatangku ri masa-masa akkuliah ri jurusang teknik, nakke ngaseng assewa sekre villa, kamudiang apparek permainang supaya na pareki suasanana anjari suarak, arengna undiang berhadiah. Batena ni karenang iami antu ni tongko matayya nampa ni suruh angngalle sekre karattasak lalang ri toples anjo karattasak lekbak ni tulisi hadiah iareka hukuman sallang na guppayya. Na rapikmi wattunna untuk ni karenang sekitar 5 tau mulanna tappilei untuk angngalle sekre karattasak nampa ni sungke siagang ni bacang apa tulisanna. Nakke ammeta nganre garatisik sekre piring ri warung sampik villa, urangku niak anggappa pulsa siagang sesanna anggappa hukuman ni coret rupanna ka kurang beruntung. Anne pakkarenang sanna gammarak, appalanyak suasana bosang, ancairkan suasana siagang passiakrab nakke na maraenganna.


Jai panagalaman ri sesali akkaamula ri wattuna annang belas taung anjo. Riolo amma'ku nakana tenaya kulle ambani siagang bura'ne, nakke pun saweang akkana tena-tena siagang kulawangi amma'ku, mingka nakke attianang ri luara' annikahanga anne nakke ribellai sanggena attianang sanggena anakku ammatei bahkan angappaya kekerasan ri balla' tangga nyassala angapa ri rioloa tena kulanggere' amma'ku ri wattuna tallasa' ini solanna nakke alami anne ngageseng, segamoang anne ammatung bayuang nasaba' tena na pina'na' siagang terlalu tappa janji te'nea. Oloangna manggeku ammate nakke tong saweang assiba'ji anjari nakke ballisi' siagang teaka ero siruntu. Nakke garring ritemui siagang maggeku, mingka egokyu anjari anak longga' dudu.


Niak se're pengalaman na Nadya Hutagalung wattuna na gappa serangan panik ka, kulle na pilajari la'bi na jagai jiwa na. Sarring mi mange ri dottoro psikiater ka konsultasi masalah serangan panik na na gappa. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi. Anjo kejadian na ri taung 2017. Na kana Nadya, anjo Kullei na gappa serangan panik Nadya Hutagalung ka ri taung 2017 lalua, ka jai perubahang ri tallasak na. Seringi pindah-pindah negara. Anjo mi na kulle na taba serangan panik.


Tena ku issengi angngapa na amminawangi ka ri bokoang tau asing battu ri kampusku. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng. Malla ku mamo poe ku kana tau erok panggaukang kodi ri nakke. Untung na tea ji, agang na ji purinangku.


Katte baine ki toh? Berarti sahabat ta antu burakne? Anjo kemungkinan katte ni ngai anjo sahabat ta jari katte kecewaki siagang iyaa kah lekba ki na hamili bayuang na. Cocok kah? Punna tena, tena ja na ngapa. Punna ak ku taknang ki apa harusuk ni parek, antu katte tongji lekba jawab ki. Ngarruk nampa ni blokir ki ngaseng media sosial na. Anne kehidupanga tena na narrusuk tentang golla. Kadang niak teng, niak kopi, antu rasa na macam macam ki. Katte todong harusuk ki sukkuruk kah katte ni jagari ki battu ri agang agang tena bajik ka. Untung maki anjo pacar na ji na hamili. Tekamma punna katte coba? .


Bencana kullei naerang pengaruh negatif ri iya ngaseng sendi katallassanna taua, kamma pisik siagang psikologisna taua. Niak penelitiang todo’ maraenga naguppai kua niak hubungang negatif lannyakna apa-apanna taua siagang naikna streska nasabak bencana. Anjo bencanayya nakua Gregor (2005) sanna’ nikasiaki ri sigompoang taua nasabak lannyaki bijanna siagang agang bajikna, ancuruki ballakna siagang apa-apanna. Intumi pareki tau stres, ka musti aklettek ka tala niakmo ballakna, tena na pasti pole katallasangna lekbakna bencana antekamma, annemi pakkasiaka kulle anjari trauma kamase. Punna niak giok manna sikekdek nassami takbangka-bangkai issedek nyawana ka mallaki niak bencana issedek. Anjo traumayya pole kullei na erang sallo, sanggenna mate taua.